recursal/SuperWikiNEXT-32B huggingface dataset:
|  |
| --- |
|  |
|  |
|  |

**רֶגוֹר** (בכתיב לועזי: **Regor**) או **γ במפרש**, נקרא גם **סוהייל אל מוחליף** (בערבית سهيل المحلف - "הנפלא של האמונה", אך שם דומה, "סוהייל אל וואזן", ניתן גם לכוכב λ במפרש ולכן השימוש בו פחות מקובל) הוא הכוכב הבהיר ביותר בקבוצת הכוכבים מפרש ואחד מהכוכבים הבהירים בשמים. מקור השם רגור הוא היפוך של השם רוג'ר (Roger) ונקרא על שם האסטרונאוט רוג'ר צ'אפי, שנהרג בתאונת אימונים לקראת שיגור אפולו 1. בעוד כ-9,000 שנים יהיה הקוטב השמיימי הדרומי סמוך לרגור כך שבחצי הדרומי של כדור הארץ הכוכב לא ישקע כלל ויראה בכל שעות הלילה.

תכונות
------

רגור הוא למעשה מערכת מורכבת הכוללת לפחות שישה כוכבים במרחק של כ-840 שנות אור. אחד מכוכבי המערכת הוא כוכב וולף-ראייה הקרוב ביותר לכדור הארץ. בשל הספקטרום המיוחד של הכוכב הכפול רגור A, הכולל חוץ משילוב ספקטרום של שני כוכבים את קווי הפליטה המאפיינים כוכבי וולף ראייה, הכוכב מכונה גם "אבן החן של שמי הדרום".

### רגור A

רגור A (נקרא גם 2γ במפרש) הוא בעצמו כוכב כפול ספקטרוסקופי, המורכב מעל-ענק כחול עם מסה של כ-30 מסות שמש ורדיוס של כ-13 רדיוסי שמש, ומכוכב וולף-ראייה שבעבר היה בעל מסה של לפחות 40 מסות שמש, אך בדומה לכוכבים מסוגו איבד את רובה על ידי השלכה של שכבותיו החיצוניות ועקב כך הוא נשאר עם כ-10 מסות שמש ורדיוס של כ-3 רדיוסי שמש. העל-ענק הוא בהיר יותר ומאיר בעוצמה של פי 180,000 מהשמש, אך רוב הקרינה שלו נפלטת בתחום העל-סגול כתוצאה מטמפרטורת פני השטח הגבוהה שלו, כ-32,500 קלווין. הטמפרטורה של הכוכב מסוג וולף-ראייה גבוהה עוד יותר, כ-60,000 קלווין, אך בשל רדיוסו הקטן בהרבה, עוצמת ההארה שלו היא פי 100,000 מהשמש, כמעט כולה בתחום העל-סגול. שני הכוכבים ממשיכים להעיף החוצה ענני גז מסיביים: כוכב וולף-ראייה בקצב של פי 100 מיליון מרוח השמש (כשלוש מיליוניות מסת שמש בשנה) והעל-ענק בקצב של פי 4 מיליון מרוח השמש והתנגשות ענני הגז הנפלטים משני הכוכבים יוצרת קרינת X.

כוכבי וולף-ראייה מתפתחים במהירות גבוהה במיוחד ונראה שכוכב וולף-ראייה זה נמצא לקראת סיום חייו והוא צפוי להפוך לסופרנובה. גם בן הזוג, שהתפתחותו איטית יותר, צפוי לגורל דומה.

שני הכוכבים מקיפים זה את זה במחזור בן 78.5 ימים ובמרחק של מעט יותר מיחידה אסטרונומית.

### רגור D ,C ,B ו-E

במרחק של כ-15,000 יחידות אסטרונומיות מרגור A, נמצא רגור B (נקרא גם 1γ במפרש). זהו תת-ענק כחול עם בהירות מדרגה 4.27 שניתן להפרדה מרגור A באמצעות משקפת טובה או טלסקופ חובבים עם הפרדה זוויתית של יותר מ-40 שניות קשת. חוץ ממנו ניתן להבחין באמצעות טלסקופ בעוד שני כוכבים לבנים (רגור C ו-D) עם בהירויות מדרגה 8.2 ו-9.1 בהפרדה זוויתית של כ-60 וכ-90 שניות קשת. טלסקופ מקצועי מאפשר להבחין בכוכב נוסף, שנמצא במרחק זוויתי של פחות מ-2 שניות קשת מרגור D. זהו רגור E, שבהירותו היא מדרגה 12.5.

קישורים חיצוניים
----------------

* רגור באתר של ג'ים קלר
* רגור באנציקלופדיית המדע של דייוויד דארלינג
* רגור, בבסיס הנתונים SIMBAD לגרמי שמיים אסטרונומיים

| הכוכבים הבהירים בקבוצת מפרש |
| --- |
| 

|  |  |
| --- | --- |
| γ (רגור) • δ‏ • λ (סוהייל) • κ (מרקב) • μ |  |

 |
**הטרוכרומטין** הוא אזור דחוס במולקולת ה-DNA, שהשעתוק שלו מוגבל. בדרך כלל מדובר באזורים שקשורים לבקרה על שעתוק גנים אחרים.

מבנה
----

כרומטין נמצא בשתי צורות: אאוכרומטין - הצורה הפתוחה, והטרוכרומטין - הצורה הדחוסה. במקור, שתי הצורות הובדלו זו מזו בכמות הצביעה שלהם: אאוכרומטין נצבע חלש והטרוכרומטין נצבע חזק. ההטרוכרומטין בדרך כלל מרוכז בשולי גרעין התא.

תפקיד
-----

מקובל לחשוב כי הטרוכרומטין משמש במגוון תפקידים, מבקרת ביטוי גנים ועד להגנה פיזית של הכרומוזומים. מגוון התפקידים קשור לדחיסות הרבה של ההטרוכרומטין. הדחיסות גורמת לו להיות פחות נגיש עבור גורמי שעתוק חלבוניים שקושרים DNA.

### הטרוכרומטין קונסטיטוטיבי

חלקים מסוימים של ה-DNA נמצאים במצב הטרוכרומטין באופן קבוע בכל תא בגוף ובכל בני האדם. אזורים אלו נקראים הטרוכרומטין קונסטיטוטיבי (קבוע) והם כוללים את אזורי הצנטרומר והטלומרים, חלק גדול מכרומוזומים 1,9,16 ו-כרומוזום Y.

### הטרוכרומטין פקולטטיבי

אזורי הטרוכרומטין המשתנים מאדם לאדם ומתא לתא קרויים הטרוכרומטין פקולטטיבי (בלתי קבוע). היכולת להפוך אזורים שונים להטרוכרומטין תורמת להתמיינות תאים לרקמות שונות לבקרת ביטוי גנים ולשוני בין בני אדם. דוגמה להטרוכרומטין פקולטטיבי הוא בכרומוזום X המושתק אצל נשים (גופיף בר). באופן תקין כל תא בגוף האישה מקבל תבנית השתקה שונה של אחד מכרומוזומי X בעזרת הטרוכרומטין פקולטטיבי.

חלבונים מקבוצת פוליקמוב וגן RNA בשם Xist הם ממנגוני הבקרה שהתגלו ליצירת הטרוכרומטין פקולטטיבי.

מיפוי הטרוכרומטין
-----------------

אחת השיטות למיפוי הנוקלאוזומים והחלבונים היוצרים את ההטרוכרומטין על ה- DNA היא DNA footprinting.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558044105171
* GND: 4159723-0
* LCCN: sh85060524

 |
**הטרובדור** (באנגלית: **The Troubadour**) הוא מועדון הופעות בשדרות סנטה מוניקה במערב הוליווד, קליפורניה על גבול בוורלי הילס. המועדון נודע במיוחד עקב מסורת מוזיקת הפולק שלו והבית ששימש לזמרים-יוצרים בשנות השישים, אירוח אמנים מבריטניה וכן כבית ללהקות ואמנים שצמחו בחוף המערבי.

המועדון נוסד ב-1957 על ידי דאג וסטון (Doug Weston). משנות השישים ואילך והיווה בית לאמנים כג'ואן באאז, לינדה רונסטאדט, ג'יימס טיילור (הופעת הבכורה שלו כזמר התקיימה במועדון ביולי 1969), קרול קינג, ניל יאנג, ניל דיימונד, טום וייטס (התגלה במועדון ב-1971), להקת האיגלס, הבירדס, ג'וני מיטשל, פליטווד מק, באפלו ספרינגפילד, בט מידלר, ריקי לי ג'ונס, רנדי ניומן, ברוס ספרינגסטין, טום וייטס, לאונרד כהן, שריל קרואו, פיונה אפל ועוד.

כמו כן נודע המועדון כמקום בו מופיעים אמנים מבריטניה ובהם אלטון ג'ון (שנתן במקום את הופעתו הראשונה בארצות הברית ב-25 באוגוסט 1970), גורדון לייטפוט, ואן מוריסון, רוד סטיוארט, אל סטיוארט, קט סטיבנס, רדיוהד (שפתחו את מסע ההופעות האמריקאי שליווה את הוצאת "OK Computer" במועדון), קולדפליי, פרנץ פרדיננד, ארקטיק מאנקיז ועוד.

אירועים מיוחדים והקלטות
-----------------------

ב-4 באוקטובר 1961 נעצר במועדון הסטנדאפיסט לני ברוס בגין "שפה מלוכלכת" והפרת ה-"California Obscenity Code", לאחר שאמר "שמוק" על הבמה.

בין ה-15 וה-17 בינואר 1975 הקליט במועדון החצוצרן הג'אז מיילס דייוויס את אלבומו "Live at the Troubadour".

בשלהי שנות השמונים ובשנות התשעים היווה המועדון מקום להופעות גלאם מטאל והארד רוק והופיעו בו, בין היתר הלהקות מוטלי קרו, פרל ג'אם, רד הוט צ'ילי פפרז וגאנז נ' רוזס (ש"התגלו" במקום על ידי חברת ההפקה של דייוויד גפן).

ב-1996 אירח המועדון את הופעת הבכורה של להקת סיסטם אוף אה דאון. ב-16 במאי באותה שנה הקליט במועדון אלביס קוסטלו את אלבומו "Live at The Troubadour".

ב-13 במאי 2006 השיקה להקת רד הוט צ'ילי פפרז במועדון את אלבומה Stadium Arcadium.

ב-2011, לאחר סדרת הופעות איחוד של ג'יימס טיילור וקרול קינג על במת המועדון ראו אור אלבום וסרט תיעודי בשם "Troubadours: Carole King / James Taylor & The Rise of the Singer-Songwriter".

אמנים נוספים שהקליטו אלבומי "Live at The Troubadour"
----------------------------------------------------

* ג'יימס טיילור וקרול קינג
* קלי קלרקסון
* דריל הול וג'ון אוטס
* טים באקלי - Live at the Troubadour 1969
* ריקי נלסון
* ניל דיימונד
* קטי לי
* טרוויס אדמונדסון

קישורים חיצוניים
----------------

ויקישיתוף מדיה וקבצים בנושא **הטרובדור** בוויקישיתוף
* 

* אתר האינטרנט הרשמי של הטרובדור (באנגלית)
* הטרובדור, ברשת החברתית פייסבוק

* הטרובדור, ברשת החברתית טוויטר
* באתר PBS.
* , לוס אנג'לס טיימס, 15 בפברואר 1999

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: eea15fe6-ba39-42bb-9571-635abbdb14ee
* VIAF: 313433864
* WorldCat: viaf-313433864

 |
**נורמן גרסטין** (באנגלית: **Norman Garstin**‏; 28 באוגוסט 1847 – 22 ביוני 1926) היה אמן, מורה, מבקר אמנות ועיתונאי אירי המזוהה עם אסכולת ניולין. גרסטין הושפע מהאימפרסיוניזם, מיצירות יפניות ומג'יימס מקניל ויסלר.

ביוגרפיה
--------

נורמן גרסטין, יום גשום
גרסטין נולד באוגוסט 1847 בקרקונליש (אנ') שבמחוז לימריק, אירלנד לקפטן ויליאם גרסטין ומרי מור גרסטין. הוא גדל אצל דודותיו וסביו בעקבות התאבדות אביו ונכותה של אמו.

גרסטין למד בויקטוריה קולג' (אנ') שבאי ג'רזי ואז עבד באדריכלות והנדסה במשך תקופה קצרה. לאחר מכן נסע לדרום אפריקה שם התיידד עם ססיל רודס, עבד כעיתונאי והיה מעורב בשלטון בקייפטאון.

מאחר שהתעניין באמנות, קיבל גרסטין בשנת 1880 באנטוורפן הכשרה באקדמיה המלכותית לאמנויות היפות. בין השנים 1882–1884 למד בפריז באקדמיה שהקים קרולוס-דוראן (אנ'). לאחר מכן נסע וצייר בספרד, מרוקו וונציה, איטליה.

גרסטין עבד כצייר, מורה, מבקר אמנות ועיתונאי. נאמר עליו: "נורמן גרסטין היה איש של דחפים ודעות אינדיבידואליות, ולפעמים הפך לא פופולרי בגלל השקפותיו בנוגע למלחמה ולנושאים אחרים. אך הוא היה מורה מצוין ומבקר אמנות ממולח, והייתה לו עין טובה לתמונות של אדריכלות ישנה ואווירה היסטורית, כמו גם ידע להשתמש היטב במכחול ולהעביר את כוונותיו בצורה נכונה".

בשנת 1888 הוא הפך לחבר במועדון האמנות האנגלית החדש (אנ') (NEAC). גרסטין הפך לחבר באגודת האמנים של ניולין (NSA), והיה בוועדה של הגלריה לאמנות בניולין, שנפתחה בשנת 1895. גרסטין אימץ והפיץ את גישת הציור הישיר בטבע, שאפיינה את אמני סנט אייבס (אנ') וניולין.

הוא היה מורה שלימד קבוצות וגם לימד את הרולד הארווי, הצייר היחיד מאסכולת ניולין, ואת בתו אלתיאה.

עבודתו כללה בעיקר לוחות קטנים בצבעי שמן, בסגנון ציור ישיר בטבע. דבר שאימץ מהאימפרסיוניסטים הצרפתים, כמו קלוד מונה. הוא הוקסם גם מהדפסים יפניים והתפעל מיצירתו של הצייר האמריקאי ג'יימס מקניל ויסלר.

אחת מיצירותיו המפורסמות ביותר היא "הגשם" מ-1889, הקומפוזיציה של הציור הזה מדגימה את התפעלותו של גרסטין מהאמנות היפנית.

היה נשוי ללואיזה ג'ונס ולשניים נולדו שלושה ילדים. המשפחה עברה לפנזנס שבקורנוול בשנת 1895, שם נפטר גרסטין ב-22 ביוני 1926.

גלריה
-----

* סתו סתו
* בקוטג' בקוטג'
* אשה קוראת עיתוןאשה קוראת עיתון
* מבט למפרץמבט למפרץ
* אשתו וביתו של האמן אשתו וביתו של האמן
* בכנסייה בכנסייה
* בית מלוןבית מלון
* נשים ברטוניותנשים ברטוניות
* בצל השדרהבצל השדרה
* ניולין מהאחוניולין מהאחו

קישורים חיצוניים
----------------

ויקישיתוף מדיה וקבצים בנושא **נורמן גרסטין** בוויקישיתוף

הערות שוליים
------------

1. 1 2  Melissa Hardie, **100 Years in Newlyn: Diary of a Gallery**, Hypatia Publications, 1995, מסת"ב 978-1-872229-22-5. (באנגלית)
2. ↑  Norman GARSTIN | Cornwall Artists Index, cornwallartists.org (באנגלית)
3. 1 2  "The artistic heart of West Cornwall's history. Norman Garstin"(הקישור אינו פעיל)
4. ↑  Norman Garstin.(הקישור אינו פעיל)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb155182879 (data)
* GND: 130539570
* ISNI: 0000 0000 6689 1062
* LCCN: n81129102
* NKC: xx0222601
* RKD: 30320
* SUDOC: 102484961
* TePapa: 839
* ULAN: 500007494
* VIAF: 77424344
* WorldCat: lccn-n81129102

 |
**בועת הנדל"ן של ארצות הברית** (באנגלית: **United States housing bubble**) הייתה בועה כלכלית, שהתרחשה בלמעלה ממחצית ממדינות ארצות הברית החל משנת 1999 ועד 2007. במהלך תקופה זו, עלו מחירי הדיור במדינות אלה באופן מהיר ומתמשך עד שהגיעו לשיא במחצית הראשונה של שנת 2006. לאחר מכן הם החלו לרדת בחדות כאשר ב-30 בדצמבר 2008, הציג מדד קייס-שילר את הירידה החדה בתולדותיו. מחירי הדיור המשיכו לרדת עד שהגיעו לשפל חדש בשנת 2012. התפוצצותה של בועת הנדל"ן הביאה למשבר אשראי חסר תקדים, לפיצוצה של בועת חוזי החלף סיכון אשראי ולמשבר הסאבפריים שהתגלגל, החל מספטמבר 2008, לידי משבר כלל עולמי.

התפוצצותה של בועת הנדל"ן בארצות הברית השפיעה באופן ישיר ושלילי על שווים של כל נכסי המקרקעין, על שוק המשכנתאות, על חברות הנדל"ן והבנייה ועל רשתות קמעונאות המתמחות בחומרי בניין. בנוסף לכך, קרנות גידור שניהלו כספים של לקוחות מוסדיים גדולים ובנקים זרים, ספגו הפסדים גבוהים. עובדות אלה הביאו לכך שבמהלך שנת 2007 נכנס המשק האמריקאי למיתון כבד.

בחודש אוקטובר 2007, אמר הנרי פולסון, שר האוצר של ארצות הברית, כי התפוצצותה של בועת הנדל"ן מציבה את "הסיכון המשמעותי ביותר לכלכלה שלנו". בתגובה למשבר, ובתום סדרה של התייעצויות עם כלכלנים בכירים ובהם עם בן ברננקי, יושב ראש הבנק המרכזי של ארצות הברית, הורה נשיא ארצות הברית, ג'ורג' ווקר בוש על תוכנית חילוץ מוגבלת לשוק הדיור במדינה שהתמקדה בבעלי בתים שלא הצליחו לעמוד בתשלומי המשכנתא שלהם.

הגורמים להתפתחותה של הבועה
--------------------------

בעשור הראשון של המאה העשרים ואחד, הבנקים בארצות הברית נהגו במדיניות קלה של מתן אשראי לדיור לכל דורש ללא בדיקת יכולת החזר. שיעור המשכנתא ביחס לשווי הנכס הנרכש הגיע במקרים רבים למאה אחוז, כתוצאה מכך אנשים רבים שאין להם הבנה מינימלית בכלכלה החלו לרכוש דירות תוך ציפייה שהמחירים יעלו.

מחירי הנדלן בארצות הברית עלו ללא כל יחס לעלייה בשכר הממוצע במשק, כאשר השיא נקבע בשנים 2006–2007.

משבר הסאבפריים
--------------

 ערך מורחב – **משבר הסאבפריים**
**RTL 5** הוא ערוץ טלוויזיה הולנדי הנמצא בבעלות קבוצת RTL, והוא ערוץ הטלוויזיה השני של הקבוצה בהולנד. הערוץ עלה לאוויר ב-2 באוקטובר 1993. הערוץ משדר בעיקר סרטים אמריקניים אך גם תוכניות מציאות, קומדיות, תוכניות טיולים והפקות מקומיות הכוללות את "Expedition Robinson" (המקור לתוכנית הריאליטי הישרדות) ותוכניות נוספות. התוכניות המשודרות בערוץ מתמקדות בעיקר בגברים.

באופן רשמי, RTL 5 - יחד עם RTL 7, RTL 4 ו-RTL 8 - משודרים מלוקסמבורג על מנת לעקוף את הפיקוח ההדוק של הרשויות ההולנדיות על ערוצי טלוויזיה לעומת לוקסמבורג.

היסטוריה
--------

RTL 5 החל את דרכו תחת השם RTL V ב-2 באוקטובר 1993 והוא שודר באמצעות הלוויין אסטרה 1C. שנה לאחר מכן שינה הערוץ את שמו והוריד את הספרה הרומית V והחליף אותה בספרה 5. ב-1995 ערוץ Veronica TV החל לשדר והקים מיזם משותף לשלושת ערוצי הטלוויזיה המובילים בהולנד שנקרא HMG (הולנד מדיה גרופ), שעלול היה לפגוע בתחרות בשוק הטלוויזיה ההולנדי. על כן, תחת לחץ רשויות התקשורת, הערוץ הפך לערוץ חדשות.

ב-2001 שונו המגבלות שהושתו על הערוץ בעקבות השקת ערוצי טלוויזיה חדשים בהולנד. כמו כן, באותה שנה החל הערוץ לשדר רצף תוכניות עסקים וכלכלה תחת השם RTL Z במהלך היום. ב-12 באוגוסט 2005 עברו תוכניות הכלכלה לערוץ RTL 7. בנוסף בשנה זו הערוץ החל לשדר במשך 24 שעות ביממה.

בשנת 2016 עמד נתח השוק של הערוץ על 2.7%.

תוכניות
-------

* אליס באמריקה
* אנג'ל
* כדורי מתכת
* CSI
* CSI: מיאמי
* דייט בחשיכה
* Glee
* גריק
* אחת שיודעת
* גרים
* איך פגשתי את אמא

קישורים חיצוניים
----------------

ויקישיתוף מדיה וקבצים בנושא **RTL 5** בוויקישיתוף
* אתר האינטרנט הרשמי של RTL 5 (בהולנדית)

הערות שוליים
------------

1. ↑  RTL 5, ארכיון האינטרנט
2. ↑  RTL 5 - טלוויזיה
3. ↑  דו"ח טלוויזיה לסיכום 2016, באתר SKO
פירוש נוסף ערך זה עוסק באיש עסקים אמריקני. אם התכוונתם לכדורגלן, ראו מארק יוז (כדורגלן).
**מארק ריינולד יוז** (באנגלית: **Mark Reynolds Hughes**‏) (1 בינואר 1956 - 21 במאי 2000) היה איש עסקים אמריקני, ייסד את חברת הרבלייף ועמד בראשה.

קריירה
------

בפברואר 1980, ייסד יוז את חברת הרבלייף הבינלאומית שמרכזה בלוס אנג'לס. מאז הפכה החברה להיות לאחת המפיצות הגדולות בעולם של תוספי תזונה באמצעות שיווק רב-שכבתי, עם מחזור מכירות של כ-3.8 מיליארד דולר ב-2014.

ב-1994 הקימו מארק וסוזן יוז את "קרן המשפחה של הרבלייף" (Herbalife Family Foundation), ארגון צדקה המוקדש לסיוע לילדים. קרן המשפחה של הרבלייף והארגון התאום שלו "קרן המשפחה של הרבלייף הבינלאומית" (International Herbalife Family Foundation), תרמו למעלה מחמישה מיליון דולר לילדים נפגעים ברחבי תבל.

יוז הצהיר לעיתים תכופות כי אמו הלכה לעולמה כתוצאה מלקיחת מינון יתר של גלולות להרזיה בהיותו בן 18, והוא טען שאירוע זה דחף אותו לייסד את הרבלייף.

מארק יוז נפטר בגיל 44.
חוקר מקרי המוות של מחוז לוס אנג'לס קבע כי הוא מת כתוצאה ממינון יתר של כמויות גדולות של אלכוהול ותרופות אנטי-דיכאוניות. הוא הלך לעולמו בהיותו נשוי לדארסי לאפייר, לה היה נשוי למשך זמן קצר מאוד.

לפני נישואיו ללאפייר, היה יוז נשוי לסוזן יוז במשך עשר שנים, ולהם בן משותף.

לאחר מותו של מארק יוז, עורך דינו קונראד קליין ניסה להשתלט על כל יוזמות העסקיות של יוז בכללן הרבלייף, קרן המשפחה של הרבלייף וקרן הנאמנות של מארק יוז. ב-2006 בית המשפט העליון של לוס אנג'לס קבע כי האפוטרופסות של קרן הנאמנות של מארק יוז עברה מידי ג'ק ריינולדס לידי קונראד קליין תמורת 40 מיליון דולר.

קישורים חיצוניים
----------------

* 

* אתר האינטרנט הרשמי של מארק יוז
* אתר קרן המשפחה של הרבלייף (אורכב 01.03.2013 בארכיון Wayback Machine)

הערות שוליים
------------

1. ↑  Copage EV. Mark R. Hughes, 44; Founded Nutrition Supplement Concern *New York Times*, 23 May 2000. Section B, Page 11, Column 5.
2. ↑  Heller M. Death and Denial at Herbalife; The Untold Story of Mark Hughes' public image, Secret Vice and Tragic Destiny "Los Angeles Times". 18 February 2001
3. ↑  Judge Fires Custodian of Herbalife Heir's $40 Million.

|  |  |
| --- | --- |
| בקרת זהויות עריכת הנתון בוויקינתונים | 
* NKC: xx0056324
* VIAF: 5547163274276512440009
* WorldCat (עם VIAF): 5547163274276512440009

 |
**פרגננולון** (**Pregnenolone**) הוא הורמון סטרואידי המשמש כחומר המוצא לכל ההורמונים הסטרואידים בגוף האדם: פרוגסטרון, הורמונים מינרלקורטיקואידים (כמו אלדוסטרון), גלוקוקורטיקואידים (כמו קורטיזול) ועוד.

פרגננולון נוצר מכולסטרול. פרגננולון אינו בשימוש במדינת ישראל.
כיום נמכר בארצות הברית כתוסף מזון (בדומה ל-DHEA).

שימושים
-------

רוב המחקרים על ההורמון פרגננולון בוצעו בשנים 1940–1950. כיום חוזרת ההתעניינות בהורמון וישנם מחקרים חדשים.
במחקר שבוצע בשנת 1995 התוצאות הראו קשר בין חוסר בפרגננולון לבין פגיעה ביכולת הלמידה והזיכרון.

במחקר אחר שבוצע על עכברים, נמצא שעכברים שהוזרק להם פרגננולון ביצעו משימות קוגניטיביות בהצלחה רבה הרבה יותר מעכברים שלא הוזרק להם.
כמו כן בוצע מחקר הקושר את נתינת ההורמון פרגננולון ועוד הורמונים סטרואידיים לעלייה במסת העצם.

בנוסף לזיכרון, רמות נמוכות פרגננולון בדם הן גם גורם אפשרי לדיכאון. במחקר שביצע ה-NIH נמצא שבאנשים הסובלים מדיכאון נמצאות רמות נמוכות באופן משמעותי של פרגננולון בדם.

ראו גם
------

* טיפול הורמונלי
* DHEA
* קורטיזול

קישורים חיצוניים
----------------

ויקישיתוף מדיה וקבצים בנושא **פרגננולון** בוויקישיתוף

הערות שוליים
------------

1. ↑  Flood JF, et al. "Age related decrease of plasma testosterone in SAMPX mice: replacement improved age related impairment of learning and memory." Physiol Behav (Apr 1995): 669-73.
2. ↑  Rebel, P et al. "Biosynthesis and assay of neurosteroid in rats and mice: functional correlates." J Steroid Biochem Mol Biol, (June 1995), 355-60.
3. ↑  Shiraki M1 et al. "The effect of estrogen and sex steroids and thyroid hormone preparation on bone mineral density in senile osteoporosis--a comparative study of the effect of 1 alphahydroxycholecalciferol on senile osteoporosis." Nippon Naibunpi Gakkai Zasshi (Feb 199 1)84-95.
4. ↑  George, MS et al. "CSF neuroactive steroids in affective disorders: pregnenolone. progesterone, and DBI." Biol Psychiatry, (May 1994), 775-80.

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**בועז עופרי** (נולד ב-27 בדצמבר 1960) הוא זמר, שחקן וצלם ישראלי.

קריירה
------

שיחק בסרט "שתי אצבעות מצידון" מ-1986, אותו ביים אלי כהן, בתפקיד אפי קשר הפלוגה, חייל אשר מתאהב בנערה לבנונית. במהלך הסרט מגלים שהיא ממשפחה המסתירה נשק בביתם, ומשפחה העוסקת בטרור נגד צה"ל.

התפרסם בכך ששר את שיר הנושא של הסרט "שתי אצבעות מצידון" מילים: אלי מדורסקי (אלי כהן - במאי הסרט), לחן: בני נגרי. למרות הצלחת השיר לא הקליט שירים נוספים, ולכן הוא זמר של שיר מוקלט אחד וידוע בתור זמר של להיט אחד. עופרי שר את השיר, בסרט, משום שבועז שרעבי, שלוהק כזמר, חשש מלהגיע לאתר הצילומים, בלבנון.

בעת צילומי "שתי אצבעות מצידון" היה עופרי צלם בערוץ 2 הניסיוני שרק החל לפעול באותה עת. נכון ל-2006, עבד עופרי כצלם בחדשות ערוץ 10, וגם ניהל חברת הפקות קטנה בבעלותו באנגליה.

קישורים חיצוניים
----------------

* בועז עופרי, במיזם "אישים" לתיעוד היצירה הישראלית
* בועז עופרי, במסד הנתונים הקולנועיים IMDb (באנגלית)
* בועז עופרי, באתר "אידיבי", מאגר הידע העברי לקולנוע ישראלי ועולמי
* בועז עופרי, באתר ספר הקולנוע הישראלי
* בועז עופרי, באתר שירונט
* בועז עופרי, באתר MOOMA (בארכיון האינטרנט)
* שתי אצבעות מצידון, בביצוע בועז עופרי, וידאו קליפ של השיר באתר יוטיוב

הערות שוליים
------------

1. ↑  אתר "אישים"
2. ↑  על פי דן עופרי (אינו קרוב של בועז עופרי) בשיחה עם מאזין בתוכנית הרדיו "לילות משי כחול-לבן", רשת ג', 7 באפריל 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438457805171

 |
עוצמת RSSI של 74dBm- השקולה ל-66asu, ובנוסף בשורה העליונה תצוגת קווים של שתי רשתות סלולריות, ותצוגת קשתות של עוצמת ה-WiFi
**RSSI** (ראשי תיבות של: **R**eceived **S**ignal **S**trength **I**ndicator) הוא מונח בתקשורת, המתאר עצמה או הספק של אות רדיו.

RSSI בדרך כלל לא חשוף למשתמש הקצה של ההתקן המקבל. עם זאת, עקב כך שעצמת האות עשויה להשתנות במידה רבה, וכתוצאה מכך להשפיע על תפקוד המכשיר ברשת אלחוטית, ישנם מכשירי טלפון סלולרי, מכשירי IEEE 802.11 ואחרים אשר מציגים את מדידת ה-RSSI אף למשתמשים רגילים.

RSSI לעיתים קרובות נגזר בשלב ה-IF (תדר ביניים) לפני מגבר ה-IF. במערכות של אפס-IF (כמו Direct conversion receiver), הוא נגזר ב-baseband, לפני מגבר ה-baseband. פלט RSSI לעיתים קרובות ברמת DC אנלוגי. הוא יכול גם להימדד על ידי ADC (ממיר אנלוגי לדיגיטלי) פנימי ומהקידוד באופן ישיר, או דרך proccessor bus פנימי או היקפי.

שימושים
-------

במערכות תקשורת סלולרית מוגדרת יחידת ASU (ראשי תיבות של "Arbitrary Strength Unit") המייצגת את עוצמת האות הנקלט. עבור כל דור בתקשורת סלולרית הנוסחה לחישוב של ה-ASU מתעדכנת בהתאם לתכונותיו של הדור.

במערכת IEEE 802.11 משמעותו של RSSI הוא עצמת האות היחסית בסביבה אלחוטית (ביחידות שרירותיות). RSSI הוא אינדיקציה של רמת העצמה המתקבלת על ידי מקלט, אחרי השפעת האנטנה וניחות כתוצאה מכבילה (cable loss). לכן, ככל שערך RSSI גבוה, כך האות חזק יותר. באופן דומה, כאשר RSSI מיוצג באופן שלילי (למשל -100), ככל שהאות קרוב ל-0, עצמת האות המתקבל גבוהה יותר. דוגמאות נפוצות הן: מערכת כרטיס סיסקו מגדירה 101 ערכים אפשריים של RSSI בין 0 ל 100 (כולל), או WiFi chipset של Atheros, שמחזיר ערכים בין 0 ל 127 (0x7f), כאשר 128 (0x80) פירושו שגיאה.

ייצוג גרפי
----------

* סמלים המייצגים עוצמות RSSI שונות באמצעות קווים
* 
* 
*

הערות שוליים
------------

1. ↑  Martin Sauter (2010). "3.7.1 Mobility Management in the Cell-DCH State". *From GSM to LTE: An Introduction to Mobile Networks and Mobile Broadband* (eBook). John Wiley & Sons. p. 160. ISBN 9780470978221. נבדק ב-2013-03-24.
**פצצת חבית** היא פצצה פרימיטיבית וזולה לייצור אשר מוטלת ממסוק או מטוס תובלה. פצצות חבית נודעו בעיקר כאמצעי לחימה של משטרים רודניים כנגד התקוממויות עממיות תוך הפרה של אמנות לוחמה בינלאומיות.

מבנה הפצצה והשימוש בה
---------------------

מעטפת הפצצה היא בדרך כלל חבית אטומה או מיכל דומה כגון דוד מים ישן. בתוך החבית או הדוד מועמס חומר נפץ או תערובת נפיצה אחרת שאינה תקנית. בחלק מפצצות החבית מוצמדים לדפנות החבית מסמרים, ברגים, כדורי ברזל או פיסות מתכת אחרות שיוצרים רסס ונועדו להגביר את ההרס והפגיעה מהן. משקלה של פצצת חבית הוא מאות קילוגרמים אחדים ולעיתים מגיע לטון.

בשל צורת הפצצה, שאינה אווירודינמית, ואופן הטלתה הידני, פגיעתה אינה מדויקת ועל כן היא משמשת כנשק סטטיסטי אשר מופעל באזורים מאוכלסים צפופים, גם מתוך כוונה להטיל טרור.

עלות ייצור פצצת חבית נמוכה ומוערכת בכ- 200 - 300 דולר אמריקאי.

שימושים בעבר
------------

* החל משנת 1990 נעשה שימוש בפצצות חבית עמוסות בחומר נפץ ומסמרים שהוטלו ממטוסי מטען בסודאן כנגד מתקוממים בדרום המדינה ובדרפור.
* במלחמת האזרחים בסוריה עשה חיל האוויר הסורי שימוש נרחב בפצצות חבית כנגד המורדים. מוערך כי במהלך המלחמה הוטלו כ- 5,000-6,000 פצצות חבית שמהן נהרגו כ- 20,000 אזרחים סוריים.

קישורים חיצוניים
----------------

ויקישיתוף מדיה וקבצים בנושא **פצצת חבית** בוויקישיתוף
* רויטרס, הנשק הקטלני של אסד: חביות נפץ בעיר חלב, באתר ynet, 2 בפברואר 2014
* עמר ויקסלבאום‏, צפו: מסוק של צבא אסד מטיל חבית נפץ באזור מגורים, באתר וואלה!‏, 21 במאי 2014
הלוגו של ועידות פגוואש
**ועידות פגוואש בנושא מדע ועניינים בין-לאומיים** (באנגלית: **Pugwash Conferences on Science and World Affairs**) הן סדרת פגישות קבועות של קבוצת מדענים מרחבי העולם הדנים בנושאים שונים.

היסטוריה
--------

### הקמה

בזמן מלחמת העולם השנייה, מדענים רבים היו מודאגים מהעובדה שנשק גרעיני נמצא בתהליכי יצירה, ושימוש בו עשוי להוות סכנה חמורה לעולם כולו. אחד מהמדענים הללו היה המדען הגרמני אלברט איינשטיין, שעודד את חבריו לערוך ועדת חירום שתפקידה היה לדון בנושאים משמעותיים כאלו. מי שנענה להצעתו היה המדען יוסף רוטבלט שהחליט לערוך ועידה כזו.

### הפגישות הראשונות

מפגש של הועידה במעבדת המאיצים הלאומית שנערך ב-12 בספטמבר 1970. משמאל לימין: נורמן רמזי, פרנסיס פרין, רוברט ר' וילסון.
הועידה הראשונה התקיימה בשנת 1957 בביתו של פילנתרופ אמריקאי בשם סיירוס איטון. בפגישה נכחו עשרים ושניים מדענים ממדינות שונות: שבעה מדענים מארצות הברית, שלושה מדענים מברית המועצות, שלושה מיפן, שניים מאנגליה, שניים מקנדה, מדען אחד מאוסטרליה, מדען אחד מאוסטריה, מדען אחד מסין, מדען אחד מצרפת, ומדען אחד מפולין. המדענים דנו ביתרונות ובחסרונות של פצצת האטום המתפתחת, ובאתיקה של שימוש בנשק כזה.

הפגישה השנייה כללה כמות דומה של חברים ובמהלכה דנו בדרכים להאטת מרוץ החימוש.

בתחילה הפגישות מומנו על ידי יוסף רוטבלט ולאחר מכן על ידי קרן מיוחדת.

### תוכן הפגישות לאורך השנים

לאורך השנים התווספו חברים נוספים לפגישות ומונה נשיא לוועידות - ג׳אינאת׳ה דהנפלה (אנ'). תוכן הפגישות, אשר בתחילה התמקדו בנשק הגרעיני בלבד, התרחב לנושאים כמו מלחמה ביולוגית, ביטחון אירופה, מצב הטכנולוגיה העולמית, מצבן של מדינות לא מפותחות וכן ביטחון העולם כולו. לאורך כל הפגישות, ליוותה את המדענים השאלה "האם מאחריותם של מדענים להתעסק בנושאים הללו?".

פרסים
-----

בשנת 1995 הוענק פרס נובל לשלום לוועידת פגוואש ולמייסד יוסף רוטבלט (שכיהן גם כמזכ"ל וכנשיא במשך תקופה קצרה). הפרס הוענק לוועידה על המאבק למניעת הפצצה גרעינית ושימוש בנשק בפרט, ועל מאבק ודיונים למניעת מלחמה בכלל.

קישורים חיצוניים
----------------

* 

* אתר האינטרנט הרשמי של ועידות פגוואש בנושא מדע ועניינים בין-לאומיים

ויקישיתוף מדיה וקבצים בנושא **ועידות פגוואש בנושא מדע ועניינים בין-לאומיים** בוויקישיתוף
* ועידות פגוואש בנושא מדע ועניינים בין-לאומיים, באתר פרס נובל (באנגלית)
* ועידות פגוואש בנושא מדע ועניינים בין-לאומיים, באתר אנציקלופדיה בריטניקה (באנגלית)

הערות שוליים
------------

1. 1 2 3  Pugwash Conferences on Science and World Affairs, Pugwash Conferences on Science and World Affairs (באנגלית)
2. ↑  Pugwash, London launch of the Russell-Einstein Manifesto, Pugwash Conferences on Science and World Affairs, ‏1955-07-09 (באנגלית)
3. ↑  הפגישות בשנים 1957 - 2007 באתר הרשמי של הוועידה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007335172805171
* BIBSYS: 90623931
* BnF: cb12419904c (data)
* CiNii: DA01494697
* GND: 81046-0
* ICCU: TO0V386346
* ISNI: 0000 0000 9199 8187
* LCCN: n84173760
* NKC: uk2011671325
* NLA: 35871734
* RERO: 02-A026946543
* SUDOC: 033321523
* VIAF: 134839984
* WorldCat: lccn-n84173760

 |
**RPG-32 האשם** (אר. פי. ג'י 32, מרוסית РПГ-32 -Ручной Противотанковый Гранатомёт Хашим) הוא מטול רקטות נגד טנקים רוסי.

היסטוריה
--------

RPG-32 פותח בין השנים 2007-2005 על ידי החברה הממשלתית הרוסית "בזלט" בבקשה ותחת חוזה של ירדן. המטולים הראשונים היו אמורים להיות מסופקים לצבא ירדן בשנת 2008. תוכנן שייצור המוני ברישיון של RPG-32 והתחמושת שלו תהיה במפעל "JRESCO" בירדן. השם של המטול "האשם" הוא כתוצאה משם בית המלוכה ההאשמי הירדני. מקסיקו רכשה אף היא רישיון לייצור המוני של המטול.

בשנת 2010 ציידה רוסיה את צבא לבנון ב-1500 מטולי RPG-32.

תיאור
-----

RPG-32 הוא נשק מודולרי שירש פתרונות מוצלחים ומוכחים של דגמים ישנים יותר של מטולי רקטות רוסים נגד טנקים. RPG-32 מסוגל לפעול כנגד מגוון מטרות בשדה הקרב, החל מטנקים ונגמ"שים משוריינים וכלה בבונקרים, ציוד צבאי ואף כנגד חיילים. 

הנשק מורכב ממטול רקטות קצר רב-פעמי עם אחיזות, שליטת ירי, כוונות וזבילי תחמושת נתיקים, שמוטענים מראש במפעל ייצור ומחוברים לקצה המטול לפני הירי.

מפעילים
-------

* ארגנטינהארגנטינה ארגנטינה
* ברזילברזיל ברזיל
* ירדןירדן ירדן
* לבנוןלבנון לבנון
* מקסיקומקסיקו מקסיקו
* רוסיהרוסיה רוסיה

ראו גם
------

* RPG-7
* RPG-29
פירוש נוסף ערך זה עוסק בשכונה הסינית בסינגפור. אם התכוונתם למשמעות אחרת, ראו צ'יינהטאון (פירושונים).

**צ'יינהטאון** (באנגלית: **Chinatown**, בסינית: **牛车水**) היא שכונה במחוז אוטראם שבמרכז סינגפור. השכונה מאופיינת באוכלוסייה של מהגרים מסין המתגוררים בה, ובאופי התרבותי הסיני שלה, ומכונה "צ'יינטאון" – "העיר הסינית". השכונה המכילה את ריכוז האוכלוסייה הגדול ביותר בסינגפור של תושבים סינים. השכונה מכילה גם מגוון מסעדות סיניות וחנויות מזון המוכרות מוצרים מסין.

מכיוון שהקבוצה האתנית הגדולה ביותר בסינגפור היא ממוצא סיני, אשר מהווה כ-75% מכלל אוכלוסיית סינגפור, צ'יינהטאון מהווה כיום פחות מובלעת אתנית ממה שהייתה בעבר. עם זאת, לשכונה ערך היסטורי ותרבותי מהותי. חלקים מסוימים בשכונה הוכרזו אתרי מורשת לאומית שמיועדים לשימור על ידי הרשות לשיקום עירוני.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **סינגפור/צ'יינהטאון** |
| ויקישיתוף תמונות ומדיה בוויקישיתוף: **צ'יינהטאון (סינגפור)** |

* 

* אתר האינטרנט הרשמי של צ'יינהטאון
* צ'יינהטאון, ברשת החברתית פייסבוק

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2005104461
* VIAF: 148109799
* WorldCat (עם VIAF): 148109799

 |
**קרל שטאמיץ** (בגרמנית: **Karel Stamic**; ‏7 במאי 1745 – 9 בנובמבר 1801) היה מלחין בוהמיאני, הבולט ביותר בדור השני של מה שכונה אסכולת מנהיים.

ביוגרפיה
--------

קרל נולד במנהיים. תחילה למד נגינה בכינור אצל יוהאן שטאמיץ, אביו ומייסד אסכולת מנהיים. אחרי מות האב, בשנת 1757, המשיך בלימודיו אצל תלמידו, כריסטיאן קאנאביך, שגם תפס את מקומו של יוהאן שטאמיץ בתזמורת מנהיים הנודעת. קרל ניגן בתזמורת במנהיים משנת 1762 ובשנת 1770 עבר לפריז, שם נודע ככנר. משנת 1772 התגורר בוורסאי, שם חיבר את יצירתו התוכניתית הראשונה, "תהלוכה מלכותית". בשנת 1779 עבר להאג, הולנד, שם, בחצר המלך וילהלם החמישי מאורניה, חיבר 28 קונצ'רטי.

בשנים הבאות הרבה במסעות ועבר בשטרסבורג, לונדון, סנקט פטרבורג, נירנברג וליבק, בין השאר. בשנת 1786 ניצח על האורטוריה "המשיח" מאת הנדל בקתדרלה של ברלין. את שנותיו האחרונות עשה שטאמיץ כמנצח ומורה למוזיקה באוניברסיטת מנהיים. 

שטאמיץ כתב יותר מחמישים סימפוניות וכמספר הזה בערך קונצ'רטי לכלים שונים, כמו גם יצירות קאמריות.

קישורים חיצוניים
----------------

ויקישיתוף מדיה וקבצים בנושא **קרל שטאמיץ** בוויקישיתוף

* קרל שטאמיץ, באתר ספוטיפיי
* קרל שטאמיץ, באתר Last.fm (באנגלית)
* קרל שטאמיץ, באתר AllMusic (באנגלית)
* קרל שטאמיץ, באתר MusicBrainz (באנגלית)
* קרל שטאמיץ, באתר Discogs (באנגלית)
* קרל שטאמיץ, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268324305171
* BNE: XX1553156
* BnF: cb13900008w (data)
* CiNii: DA05538080
* GND: 119000008
* ICCU: CUBV149689
* ISNI: 0000 0001 2022 0500
* LCCN: n80015507
* MusicBrainz: 53c0e27d-3015-443c-b533-a7fc34bad3f0
* NDL: 01068445
* NKC: jn19990009993
* NLA: 35320742
* NLK: KAC199626252
* NLP: A27212373
* NTA: 073444278
* SELIBR: 206349
* SNAC: w6280prb
* SUDOC: 080733743
* Trove: 910710
* VIAF: 19867100
* WorldCat: lccn-n80015507

 |
**Deletionpedia** הוא אתר ויקי המכיל ערכים שנמחקו מהוויקיפדיה האנגלית. כל ערך באתר כולל מידע נוסף על המחיקה מוויקיפדיה, כגון האם הערך נמחק במחיקה מהירה, קישור לדיון המחיקה ושמו של העורך שמחק את הערך. האתר פעל תחילה בין פברואר עד ספטמבר 2008 והחל מדצמבר 2013, פועל האתר מחדש תחת בעלים חדש.

האתר משתמש במדיה-ויקי. האתר אוסף באופן אוטומטי ערכים שנמחקו מוויקיפדיה.

בנוסף לקטגוריות שנוצרו במקור עבור הערך בוויקיפדיה, לאתר Deletionpedia יש קטגוריות משלו לערכים, שניתנים בהתבסס על קריטריוני המחיקה. הדפים מאורגנים לפי החודש שבו הם נמחקו, על פי מספר העורכים שתרמו לערך, ועל פי משך הזמן שבו הערך היה קיים בוויקיפדיה.

Deletionpedia לא מציג דפים שנמחקו בשל הפרת זכויות יוצרים, דפים עם הוצאות דיבה חמורות, דפים שהיסטורית הגרסאות הקודמות שלהם עדיין זמינה במיזמי האחות של ויקיפדיה ודפים שנוצרו על מנת לפגוע באחרים.

ערכים שנשמרים ב-Deletionpedia נמחקו מוויקיפדיה מסיבות שונות.

המהדורה המקורית
---------------

במהדורה המקורית של Dletionpedia אוחסנו כ־63,000 ערכים אשר נמחקו מוויקיפדיה האנגלית בין פברואר לספטמבר 2008. קרוב ל-2,000 ערכים מתוכם היו במקור בוויקיפדיה האנגלית מעל 1,000 ימים לפני שהוחלט למחוק אותם.

התוכן של המהדורה המקורית של Dletionpedia עדיין זמין באינטרנט. בשנת 2011 הועלה עותק של האתר לאתר ארכיון האינטרנט.

### השפעה

לטענת הוול סטריט ג'ורנל האתר נוצר כתגובה להתנגשות בין המחקנים לבין המכלילנים.

האתר נחקר באופן מקיף על ידי אתר הטכנולוגיה Ars Technica (אנ').

המהדורה המחודשת
---------------

האתר המחודש החל לפעול בדצמבר 2013. נכון למאי 2019 האתר צבר 72,169 ערכים.

פרויקטים דומים
--------------

ישנם גם אתרים דומים למהדורות של ויקיפדיה בשפות אחרות, למשל PlusPedia בגרמנית, PrePedia בפולנית, ו-Wikisage בהולנדית.

קישורים חיצוניים
----------------

ויקישיתוף מדיה וקבצים בנושא **Deletionpedia** בוויקישיתוף
* אתר האינטרנט הרשמי של Deletionpedia

הערות שוליים
------------

1. ↑  "Homepage". Deletionpedia.org. נבדק ב-6 במאי 2014. `{{cite web}}`:  (עזרה)
2. ↑  Category:Deletionpedia:Pages by deletion date, from the Deletionpedia website
3. ↑  "Deletionpedia statistics". Deletionpedia. אורכב מ-המקור ב-2018-11-28. נבדק ב-6 במאי 2014. `{{cite web}}`:  (עזרה)
4. ↑  on Wikipedia for 1000 or more days|postscript=
5. ↑  Deletionpedia:Archive, from the Deletionpedia website
6. ↑  Henning Steier (19 ספט' 2008). "Friedhof der Wikipedia-Artikel". 20 minuten. `{{cite web}}`:  (עזרה)
7. ↑  "Deletionpedia". *dbatley.com*.
8. ↑  "Wiki - Deletionpedia : Free Download & Streaming : Internet Archive". *archive.org*. נבדק ב-28 בדצמבר 2017. `{{cite web}}`:  (עזרה)
9. ↑  Wikipedians Leave Cyberspace, Meet in Egypt, by James Gleick. *The Wall Street Journal*, August 8, 2008
10. ↑  Deletionpedia: where entries too trivial for Wikipedia live on an article from Ars Technica posted September 22, 2008
11. ↑  Sankin, Aaron (29 בדצמבר 2013). "Archive of deleted Wikipedia articles reveals site's imperfections". *The Daily Dot*. נבדק ב-25 במרץ 2014. `{{cite web}}`:  (עזרה)
12. ↑  "Statistics". Deletionpedia.org. נבדק ב-4 בספטמבר 2018. `{{cite web}}`:  (עזרה)
13. ↑
14. ↑
15. ↑
**גלב ז'רדב** (בבלארוסית: **Глеб Жэрдзеў**; נולד ב-18 במאי 2000 במינסק שבבלארוס) הוא כדורגלן בלארוסי המשחק בעמדת קשר הכנף.

קריירת מועדונים
---------------

ז'רדב גדל במחלקת הנוער של מינסק. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הבלארוסית, וערך 11 הופעות ליגה במדי המועדון, בהן הבקיע שער אחד.

במהלך עונת 2020 הושאל ז'רדב למשך תקופה קצרה לנפטאן נובופולוטסק מהליגה הבלארוסית הראשונה. הוא ערך עשר הופעות ליגה במדי המועדון, בהן הבקיע שלושה שערים.

בעונת 2021 הושאל ז'רדב לסלביה מאזיר מליגת העל הבלארוסית. הוא ערך 23 הופעות ליגה במהלך תקופת ההשאלה, בהן הבקיע ארבעה שערים.

ב-7 בפברואר 2022 חתם ז'רדב על חוזה קבוע בסלביה מאזיר מליגת העל הבלארוסית. הוא ערך 29 הופעות ליגה במהלך עונת 2022, בהן הבקיע עשרה שערים. בתום העונה שוחרר מהמועדון.

בינואר 2023 חתם בבני יהודה תל אביב.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גלב ז'רדב"**.
**קרל שטאופר-ברן** (בגרמנית: **Karl Stauffer-Bern**‏; 2 בספטמבר 1857 – 24 בינואר 1891) היה צייר, תחריט ופסל שווייצרי.

ביוגרפיה
--------

אביו היה כומר בברן. הוא למד באקדמיה לאמנויות יפות, מינכן אצל פדרור דיץ ולודוויג פון לופץ.  מאוחר יותר הוא עבד בברלין כצייר פורטרטים, שם היו לו לקוחות מהאנשים הבולטים בעיר. לאחר מכן, הוא למד חריטה אצל פיטר הלם. הוא היה גם מורה בבית הספר לאמניות נשים בברלין, שם כללו תלמידותיו את קתה קולוויץ, הדוויג וייס וקלרה זיוורט. 

בשנת 1888, בחסות פטרוניו, משפחת ולטי משווייץ, נסע לרומא ללמוד פיסול. בזמן שהותו שם, הוא התחיל רומן עם לידיה ולטי-אשר,  בתו של אלפרד אשר (מייסד קרדיט סוויס) ורעייתו של פרידריך אמיל ולטי, שאביו היה אמיל ולטי (איש ממשל רב-עוצמה). הרומן הפך לאהבה ולידיה הציעה גירושין לבעלה, אך הוא יצר קשר עם שגרירות שווייץ ברומא והשתמש בהשפעתו הרבה כדי להפריד ביניהם. לידיה הוכנסה לבית משוגעים וקרל נכלא לאחר שהואשם בחטיפה ואונס. במאי 1890, דו"ח פסיכיאטרי מלא לא הראה שום סימן למחלות נפש והיא שוחררה. שחרורו הגיע מאוחר יותר, מחוסר ראיות. היא חזרה לבעלה, אם כי עד מהרה הגישה בקשה לגירושין, שניתנו בסופו של דבר.

במצב של ייאוש מאובדן אהבתו, הוא סבל מהתמוטטות עצבים ובילה זמן מה בבית החולים לחולי נפש סן בוניפאציו. לאחר שחרורו ניסה להתאבד באקדח שהותיר אותו פצוע לצמיתות. בינואר 1891, שלא היה מסוגל לעבוד וככל הנראה סבל ממאניה דפרסיה, הוא התאבד עם מנת יתר של כלוריד. התאבדותה של לידיה בגז חלה באותו שנה בדצמבר.

גלריה
-----

* לידיה ולטי אשרלידיה ולטי אשר
* קונרד פרדיננד מאייר קונרד פרדיננד מאייר
* גוטפריד קלרגוטפריד קלר
* גוסטב פרייטגגוסטב פרייטג
* אדולף פון מנצלאדולף פון מנצל
* פיטר הלם פיטר הלם

קישורים חיצוניים
----------------

ויקישיתוף מדיה וקבצים בנושא **קרל שטאופר-ברן** בוויקישיתוף

הערות שוליים
------------

1. ↑  Historische Commission bei der königl. Akademie der Wissenschaften, **Allgemeine Deutsche Biographie, Bd. 35**, München/Leipzig: Duncker & Humblot, 1. 1893, Allgemeine Deutsche Biographie, עמ' 527
2. ↑  Karl Stauffer-Bern : Biography, Spartacus Educational

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268407905171
* AGSA: 10236
* BnF: cb14934696c (data)
* GND: 11875288X
* HDS: 012314
* ISNI: 0000 0000 7987 8123
* KulturNav: 212d3d88-046f-4f55-a58e-90e42eab29af
* LCCN: n50054049
* NKC: xx0190885
* NLA: 35760230
* NLG: 242227
* NLP: A12670108
* NTA: 072344024
* RKD: 74755
* SIKART: 4022842
* SNAC: w6rr501k
* SUDOC: 102442843
* Trove: 1074945
* ULAN: 500000670
* VIAF: 27334403
* WorldCat: lccn-n50054049

 |
**פרקרוקוטה** (שם מדעי: ***Percrocuta***; מילולית: "צבוע קשוח", בהתייחס לצבוע המנומר ששמו המדעי הוא: *Crocuta crocuta*) הוא סוג של יונק טורף נכחד בן למשפחת הפרקרוקוטיים, לצד הדינוקרוקוטה. סוג זה חי מאמצע עד סוף המיוקן באירופה, אסיה ואפריקה. ממצאיו של הטורף דמו למאובני צבועים קדומים שונים, ובעבר הוא נחשב לסוג של צבוע. כמה מהמינים הועברו מסוגי צבועים קדומים כמו *Belbus* או *Allohyaena* וכן מקרובו הדינוקרוקוטה. הסוג הוגדר ב-1938.

יונק דמוי-צבוע שהגיע לאורך 1.5 מטר והיה קטן מעט מאריה אך גדול בהרבה מצבוע מנומר בוגר. הוא היה בעל גולגולת קצרה ושרירית עם לסתות בעלות עוצמת נשיכה חזקה מאוד. בדומה לצבועים האמיתיים הוא היה בעל רגליים אחוריות יותר גבוהות מהקדמיות כך שהוא נע עם גב מעט כפוף, אך עדיין היה יכול לרוץ במהירות.

ממצאי הפרקרוקוטה מהמין *Percrocuta abessalomi* התגלו בגאורגיה כשנמצאו רק גולגולת חלקית, שרידי לסתות ושיניים רחבות. מינים נוספים התגלו לאורך אירואסיה ממזרח אירופה, ליוגוסלביה, טורקיה והבלקן.

טורף גדול זה היה גדול מכדי לרדוף אחרי טרף איטי ובמקום זה התבסס על מארבים או שהיה אוכל נבלות שאולי בזז טרף לטורפים קטנים יותר כמו חתוליים וכלביים קדומים.

קישורים חיצוניים
----------------

ויקישיתוף מדיה וקבצים בנושא **פרקרוקוטה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**גלגו ענק צפוני** (שם מדעי: *Otolemur garnettii*) הוא מין של גלגו גדול מתת-סדרת בעלי אף-לח שבסדרת הפרימטים. הוא גדול יחסית לעומת שאר מיני המשפחה.

מאפיינים
--------

הגלגו הענק הוא מין הדומה לקרוביו מהסוואנה, אך בעל פרווה עבה יותר והוא גדול יותר באופן כללי ומזכיר את האיי איי ממדגסקר. ארכו הממוצע 23–34 ס"מ ומשקלו 0.5-1 ק"ג בממוצע. הוא בעל זנב ארוך וזעיר ורגליים ענקיות העוזרות לו לקפץ בין הענפים ביער. העיניים גדולות וגם האוזניים, אם כי מעט פחות ממיני גלגו אחרים. צפע הפרווה חום-אדמדם עד אפור (בהתאם לתת-המינים) והזכרים גדולים מהנקבות במעט. לגלגו פנים קתרו עם אף לח ואדום.

הגלגו חי רק במזרח אפריקה בסומליה, קניה, טנזניה, מוזמביק וזנזיבר. הם חיים על גבי עצים באזורי גדת נהרות וכן ביערות גשם שופעים. הם כלל לא קיימים בסוואנה. הם פעילי לילות החיים בבדידות וניזונים מהכל החל בפירות וחרקים וכלה בביצים ובאזורים מסוימים הם אף למדו לשלות דגים ורכיכות מהמים.

גלריה
-----

* 
* 
*

תת-מינים
--------

* *Otolemur garnettii garnettii*
* *Otolemur garnettii lasiotis*
* *Otolemur garnettii kikuyuensis*
* *Otolemur garnettii panganiensis*

קישורים חיצוניים
----------------

ויקישיתוף מדיה וקבצים בנושא **גלגו ענק צפוני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  גלגו ענק צפוני באתר הרשימה האדומה של IUCN
**אנפית שחורת-גב** (שם מדעי: ***Ixobrychus dubius***) היא מין של עוף מים ממשפחת האנפתיים ומהסוג אנפית החיה במזרח אוסטרליה ודרום גינאה החדשה והיא מבין הקטנות שבאנפות.

תיאור
-----

זוהי אנפה קטנה באורך 25 עד 36 סנטימטרים ומשקל של 60 עד 120 גרם (בממוצע 84 גרם). האנפה בעלת נוצות חומות-אדמדמות לאורך החזה, הגרון והם מסורטטים בפסים לבנים לאורכם. הכנפיים חומות בהירות והראש והכתפיים בעלי חלק עליון שחור. הנקבות דומות לזכרים, אך חומות יותר, בעלי חלקים מפוספסים בכיפת הראש ובגב, והצעירים דומים לנקבות. המקור ארוך וצהוב, אך בעל תחילה צהובה-אפורה והרגליים צהובות עם אצבעות ארוכות ללא קרומי שחייה.

האנפה מצויה בטבע בביצות לאורך מים מתוקים אך לעיתים גם בסביבות החופים בשפכי נהר או בין מנגרובים ובשדות לחים. האנפה חיה בעיקר בדרום-מזרח אוסטרליה שסביב אגן מארי-דרלינג וגם במישור חוף הברבור (אנ'), קימברלי, מצר טורס ודרום גינאה החדשה. פרטים תועים נמצאו גם באי הלורד האו, קלדוניה החדשה ובניו זילנד.

האנפית היא פעילת יום או בין ערביים המחפשת במים טרף של דגים, רכיכות, חרקים, דו-חיים וסרטנים שהיא לוכדת במהירות. היא חיה בגפה או בזוג ומקננת בין הקנים הגבוהים.

קישורים חיצוניים
----------------

ויקישיתוף מדיה וקבצים בנושא **אנפית שחורת-גב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  אנפית שחורת-גב באתר הרשימה האדומה של IUCN
**אנפה קיסרית** (שם מדעי: ***Ardea insignis***) היא מין של אנפה גדולה מהסוג אנפה החיה בצפון-מזרח הודו ובדרום-מזרח אסיה. אנפה זו כמעט נכחדה בטבע.

זוהי האנפה השנייה בגודלה לאחר אנפת גוליית. גובהה מגיע ל-127 ס"מ, מוטת כנפיה ל-54–57 ס"מ ומשקלה ל-2–5.6 ק"ג. זוהי אנפה אפורה בעלת צוואר ארוך ובעלת נוצות לבנות משתלשלות על צווארה ומעל כנפיה. המקור שחור והסנטר לבן. הבטן לבנה והרגליים אפורות עם קרומי שחייה.

היא נפוצה סביב ביצות ויערות טרופיים בצפון הודו, בהוטן, בורמה ובנגלדש ואולי גם בנפאל. כמו רוב האנפות היא דייגת מוכשרת התוקפת את קורבנה עם מקורה הארוך במהירות.

האנפה כמעט נכחדה בטבע עקב פגיעה בבית גידולה ופיתוח מואץ של נהרות באזור חיותה.

קישורים חיצוניים
----------------

ויקישיתוף מדיה וקבצים בנושא **אנפה קיסרית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  אנפה קיסרית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007593025805171

 |
**פרש אדום** (שם מדעי: *Erythrocebus patas*) הוא קוף שוכן קרקע שנפוץ במערב ובמזרח אפריקה. פרש אדום הוא המין היחיד בסוג פרש.

מאפיינים
--------

אורכו מגיע עד 85 ס"מ, לא כולל הזנב, שאורכו 75 ס"מ, כאשר הזכרים כבדים באופן ניכר מהנקבות. הפרש האדום מגיע למהירויות של 55 קמ"ש, עובדה שהופכת אותו לרץ המהיר ביותר בין הפרימטים.

קוף זה חי בקבוצות גדולות ומרובות נקבות של כ-15 פרטים, בשטח מחיה של כ-52,000 דונם. הקבוצה מכילה ברוב השנה זכר אחד, אשר שומר על הקבוצה באמצעות הסחת דעתם של הטורפים תוך התרחקות מהקבוצה. בעונת ההזדווגות, מגיעים זכרים נוספים לקבוצות. כשהזכרים הצעירים מגיעים לבגרות מינית (בסביבות גיל ארבע שנים), הם עוזבים את הקבוצה, ובדרך-כלל מצטרפים לקבוצות המונות זכרים בלבד.

קופים אלה נמנעים מלהיכנס מיערות סבוכים ומצוי יותר באזורים סלעיים ובסוואנות פתוחות ומלאות שיחים ותת-מדבריות. ההתרבות של הפרש האדום נחשבת גבוהה יחסית, ונובעת כנראה מהתמותה הגדולה שקיימת באוכלוסייה הבוגרת הנובעת ככל הנראה מתנאי השטח הקשים בהם חיים הקופים.

קופי פרש אדום ניזונים מזרעים, מחרקים ומפקעות, דיאטה המאפיינת יותר פרימטים קטנים יותר.

יש אי הסכמות בנושא מספר תת-המינים, יש שמחשיבים ארבעה, ויש שמחשיבים שתיים; תת-המין המערבי *Erythrocebus patas patas* (פרש מצוי; עם אף שחור) והמזרחי *Erythrocebus patas pyrrhonotus* (פרש ניסנה; עם אף לבן). אחרים הציעו שלפחות כמה מהמאפיינים הם וריאציות של דפוס הפנים של הנקבה בזמן ההיריון, ולכן זהו מין יחיד בסוגו.

קישורים חיצוניים
----------------

ויקישיתוף מדיה וקבצים בנושא **פרש אדום** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* פרש אדום, באתר אנציקלופדיה בריטניקה (באנגלית)
* על הפרש האדום במקלט הקופים הישראלי
* מידע על פרימטים (באנגלית)
* מאמר על התנהגות הפרש האדום (באנגלית)
* על תזונתו של הפרש האדום (באנגלית)

הערות שוליים
------------

1. ↑  פרש אדום באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546971805171
* NDL: 01084695

 |
**אמנדה מאייר-רנטגן** (בגרמנית: **Amanda Röntgen-Maier**‏; 19 בפברואר 1853 – 15 ביולי 1894) הייתה כנרת ומלחינה שוודית. היא הייתה האישה הראשונה שסיימה תואר בלימודי ניהול מוזיקלי מן הקולג' המלכותי למוזיקה של סטוקהולם, בשנת 1869.

ביוגרפיה
--------

אמנדה מאייר נולדה לבית מוזיקלי בלנדסקרונה וגילתה כישרון מוזיקלי מגיל צעיר. ראשית הכשרתה בכינור ובפסנתר הייתה אצל אביה. בגיל שש-עשרה החלה מאייר ללמוד בבית הספר המלכותי למוזיקה בסטוקהולם, שם למדה כינור, עוגב, פסנתר, צ'לו, הלחנה והרמוניה.

מאייר הופיעה בנגינת קונצ'רטי לכינור הן בשוודיה והן מחוצה לה. היא המשיכה ללמוד הלחנה אצל קרל ריינקה והאופטמן ריכטר בקונסרבטוריון של לייפציג וכינור אצל אנגלברט רנטגן, קונצרטמייסטר בתזמורת הגוונדהאוס באותה עיר. בתקופה זו חיברה סונאטה לכינור, שלישיית פסנתר וקונצ'רטו לכינור ותזמורת. הקונצ'רטו שלה לכינור בוצע לראשונה ב-1875, עם מאייר כסולנית, וקיבל ביקורות חיוביות.

בלייפציג פגשה את הפסנתרן והמלחין הגרמני-הולנדי יוליוס רנטגן, בנו של המורה לכינור של מאייר, אנגלברט רנטגן. אחרי מות אביו, נישא הזוג בשנת 1880 בלנדסקרונה ועבר לאמסטרדם. הנישואים שמו קץ להופעותיה הפומביות של אמנדה, אבל הזוג המשיך לארגן סלונים מוזיקליים והופעות מוזיקליות באירופה של אנטון רובינשטיין, יוזף יואכים ויוהנס ברהמס.

בשנת 1887 חלתה רנטגן-מאייר בשחפת. בתקופת מחלתה, שהה הזוג בניס ובדאבוס. יצירתה האחרונה הייתה רביעיית פסנתר, שחוברה במהלך נסיעה לנורווגיה בשנת 1891. היא מתה ב-1894 באמסטרדם.

יצירותיה
--------

### יצירות נבחרות

* סונאטה בסי מינור לכינור ופסנתר, הוצאת Musikaliska Konstföreningen סטוקהולם 1878
* שישה קטעים לפסנתר וכינור, הוצאת ברייטקופף והרטל, לייפציג 1879
* "דיאלוגים: קטעי פסנתר קטנים" (עם יוליוס רנטגן), הוצאת ברייטקופף והרטל, לייפציג 1882

קישורים חיצוניים
----------------

ויקישיתוף מדיה וקבצים בנושא **אמנדה רנטגן-מאייר** בוויקישיתוף

* אמנדה רנטגן-מאייר, באתר ספוטיפיי
* אמנדה רנטגן-מאייר, באתר AllMusic (באנגלית)
* אמנדה רנטגן-מאייר, באתר MusicBrainz (באנגלית)
* אמנדה רנטגן-מאייר, באתר Discogs (באנגלית)

* Amanda Maier - Violin Sonata 1874 First movement.
* Amanda Maier - Violin Sonata 1874 Second movement.
* Amanda Maier - Violin Sonata 1874 Third movement

הערות שוליים
------------

1. ↑  אהרון כהן, האנציקלופדיה הבינלאומית של מלחינות, כרך 2, 1987

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 1542227323407
* CiNii: DA17493820
* GND: 1019295880
* ISNI: 0000 0000 5335 8867
* LCCN: nr95035575
* MusicBrainz: 13e8a48e-7784-4035-9b5c-7a60b71ee450
* NTA: 06996825X
* SELIBR: 209806
* VIAF: 54041499
* WorldCat: lccn-nr95035575

 |
מאובן של אודובנוצטופס
**אודובנוצטופס** (שם מדעי: *Odobenocetops*; מילולית: "לווייתן שהולך על שיניו" או "לווייתן ניבתני") הוא סוג לווייתן שנכחד וחי בתקופת המיוקן עד הפליוקן לפני 7.2-3.6 מיליון שנה במימי חופה המערבי של אמריקה הדרומית בארגנטינה ופרו.

מאפיינים
--------

יצור זה היה לווייתן שיניים מעל-משפחת הדולפינים והיה קרובם הרחוק של החדשן והלבנתן. הוא הגיע לאורך של 2.5 מטרים ושקל בין 150 ל-650 ק"ג. הוא מזוהה בעיקר עם זוג חטיו אשר דמו לניבי ניבתן ובלטו משני צידי פיו. נמצאו כמה מאובנים בהם היה חט אחד היה ארוך מחברו. ללווייתן היה צוואר חזק וחוטם גדול.

משערים שמבנה ראשו עזר לו לחפור בקרקעית הים ולאתר צדפות ושאר רכיכות, אותם היה שולה בעזרת לשונו הגדולה.

לא ברור לגמרי מה היה תפקיד החטים אך חוקרים סבורים שהם דומים לחטי החדשן המשמשים כאיבר חושי, דרכו מזהה הלווייתן יצורים בקרבתו. ייתכן כי הזכרים השתמשו בו בקרבות ביניהם על הנקבות. אם ההסבר השני נכון, לנקבות היו חטים קטנים בהרבה אם בכלל (למרות הדמיון בין החדשן לאודובנוצטופס והקרבה המשפחתית סבורים כי מדובר בתהליך של אבולוציה מתכנסת).

סברה נוספת היא שהחטים עזרו ללווייתן ללכוד רכיכות בדומה לניבי הניבתן, איתם הוא שובר או שולף את הרכיכה מהקונכייה, ובדומה למקור השלצדף.

בתרבות
------

לוויתן זה הופיע בסדרה מפלצות ים.

קישורים חיצוניים
----------------

ויקישיתוף מדיה וקבצים בנושא **אודובנוצטופס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**אנפית** (שם מדעי: *Ixobrychus*; משמעות השם: "ixias" - דמוי-קנה ו-"brukhomai" - למטה) הוא סוג של עוף מים ממשפחת האנפתיים הכולל תשעה מינים קטנים יחסית למשפחתם

מאפיינים
--------

לאנפות גוף קטן, מעט עגלגל ומפוספס קרוב לאנפות המסורטטות, אך מקור וצוואר קצר יותר והם יותר נחבאים.

מינים אלה חיים לאורך גדות מקווי מים מתוקים ברחבי אמריקה, אירואסיה, אפריקה ואוסטרליה באזורים טרופיים וסובטרופיים. לרוב הם אינם נודדים, למעט מספר מינים החיים באזורים צפוניים ונודדים בחורף דרומה. המין אנפית גמדית מצויה גם בישראל.

האנפית נחבאת לרוב בין הצמחייה שסביב המים ומחפשת בגפה טרף של חרקים, דגים, דו-חיים וזוחלים קטנים.

מינים
-----

בסוג תשעה מינים קיימים ומין נוסף שנכחד:

* אנפית גמדית (*Ixobrychus minutus*)
* אנפית שחורת-גב (*Ixobrychus dubius*)
* אנפית הקינמון (*Ixobrychus cinnamomeus*)
* אנפית מפוספסת-גב (*Ixobrychus involucris*)
* אנפית גמדית אמריקאית (*Ixobrychus exilis*)
* אנפית צהובה *(Ixobrychus sinensis*)
* אנפית פון-שרנק (*Ixobrychus eurhythmus*)
* אנפית ננסית (*Ixobrychus sturmii*)
* אנפית שחורה (*Ixobrychus flavicollis*)
* אנפית ניו זילנד (*Ixobrychus novaezelandiae*) - נכחד

קישורים חיצוניים
----------------

ויקישיתוף מדיה וקבצים בנושא **אנפית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558940005171

 |